**Check Pointin haittaohjelmakatsaus 7/2017**

Mainoshaittaohjelma RoughTed hallitsi kenttää myös Suomessa

*Mainoshaittaohjelma RoughTed löytyi kesäkuussa melkein joka kolmannesta yritysverkosta kansainvälisesti. Se oli myös Suomen yleisin haittaohjelma, kertoo Check Point.*

**Keskiviikkona, 19. heinäkuuta 2017 –** Tietoturvayhtiö Check Pointin kuukausittainen haittaohjelmatilasto Global Threat Impact Index osoittaa kyberhyökkäysten monimuotoisuuden.

Kesäkuun etsityimmän tittelin sai mainoshaittaohjelma RoughTed, jonka esiintyvyys yritysten tietoverkoissa oli 28 %. Haittaohjelma työntää tartunnan saaneille laitteille linkkejä, jotka johtavat epäilyttäville verkkosivustoille. Sitä voi käyttää myös mainosten, huijausviestien, kiristyshaittaohjelmien ja EK-haittaohjelmien levittämiseen. Jälkimmäiset valmistelevat kohdelaitteen myöhempiä hyökkäyksiä varten.

RoughTed alkoi yleistyä jo toukokuussa, ja kampanja saavutti lakipisteensä kesäkuun aikana. Se oli kesäkuussa yleisimmin yritysverkoista löydetty haittaohjelma myös Suomessa. Kaikkiaan sitä löydettiin 150 maasta, ja se levisi etenkin viestinnän, koulutuksen ja vähittäiskaupan organisaatioihin.

Mainoshaittaohjelmat ovat kyberrikollisten suosiossa, koska onnistuakseen hyökkäyksessä rikollisen pitää murtaa ainoastaan yhden mainoksia verkkoon välittävän palveluntarjoajan järjestelmä. Tämän jälkeen haittaohjelma leviää kuin itsestään monipuolisesti eri kohteisiin.

Toisena Check Pointin kesäkuun listalla on Fireball, joka löydettiin joka viidennen (20 %) yrityksen tai organisaation tietoverkosta. Kolmanneksi yleisin oli Slammer-mato, jonka esiintyvyys oli 4 %.

”Yritykset keskittyivät touko- ja kesäkuussa vahvasti suojautumaan kiristyshaittaohjelmilta, koska WannaCry- ja Petya-kampanjat saivat paljon julkisuutta. Tilastomme kuitenkin näyttävät, että rikollisten käytössä olevien hyökkäystekniikoiden valikoima on huomattavan monipuolinen”, sanoo Check Pointin tietoturvatutkijatiimin päällikkö **Maya Horowitz**.

”Listamme tulisi toimia muistutuksena siitä, että yritysten tulee suojautua yhtä aikaa kaikilta taktiikoilta ja menetelmiltä. Tämä onnistuu parhaiten omaksumalla monitasoinen lähestymistapa kyberturvallisuuteen. Esimerkiksi Check Pointin SandBlast Zero-Day Protection ja Mobile Threat Prevention suojaavat laitteita laajimmalta valikoimalta jatkuvasti kehittyviä hyökkäystyyppejä, mukaan lukien täysi uudet zero day -haittaohjelmavariantit”, Horowitz jatkaa.

**Yleisimmät haittaohjelmat kesäkuussa top 5, Suomi**

1. RoughTed

2. Jaff

3. Nivdort

4. Rig EK

5. Zeus

**Yleisimmät haittaohjelmat kesäkuussa top 3, koko maailma**

1. RoughTed

2. Fireball

3. Slammer

**Yleisimmät mobiililaitteiden haittaohjelmat kesäkuussa top 3, koko maailma**

1. HummingBad

2. Hiddad

3. Lotoor

Koko lista löytyy Check Pointin blogista: <https://blog.checkpoint.com/2017/07/17/junes-wanted-malware-roughted-malvertising-campaign-impacts-28-organizations/>

Kuukausittain laadittava haittaohjelmatilasto perustuu Check Pointin ThreatCloudinTM tietoihin. Se on maailman laajin verkosto, joka kerää tietoja kyberhyökkäyksistä ja näyttää ne reaaliaikaisesti kartalla. Verkosto tunnistaa päivittäin miljoonia haittaohjelmatyyppejä analysoidessaan yli 250 miljoonasta verkko-osoitteesta saamiaan tietoja.

Check Pointin uhkakartta näyttää kyberhyökkäykset reaaliaikaisesti: [ThreatCloud World Cyber Threat Map](https://www.threat-cloud.com/ThreatPortal/#/map)

Katso täältä, kun haluat tietää, mitä mikäkin haittaohjelma tekee: [Check Point ThreatWiki](https://threatwiki.checkpoint.com/threatwiki/public.htm)

Tietoja Check Pointin uhkientorjuntaresursseista: [Threat-prevention-resources](http://www.checkpoint.com/threat-prevention-resources/index.html)

Check Pointin tietoturvatiimin blogi: [Check Point Blog](http://blog.checkpoint.com)

**Lisätiedot ja haastattelupyynnöt:**

Maajohtaja Robert Lindqvist, Check Point Software Technologies, robertl@checkpoint.com, p. 050 368 4912

OSG Viestintä, Maija Rauha, maija.rauha@osg.fi, p. 0400 630 065

**Seuraa Check Pointia:**

Check Pointin blogi: <http://blog.checkpoint.com/>

Twitter: [www.twitter.com/checkpointsw](http://www.twitter.com/checkpointsw)

Facebook: <https://www.facebook.com/checkpointsoftware>

YouTube: <http://www.youtube.com/user/CPGlobal>

**Check Point Software Technologies Ltd.**
Check Point Software Technologies Ltd. ([www.checkpoint.com](http://www.checkpoint.com/)) on maailman suurin yksinomaan kyberturvallisuustuotteisiin keskittynyt yhtiö. Se on alan edelläkävijä ratkaisuillaan, joiden kyky havaita haittaohjelmat ja muut tunkeutujat sekä suojata asiakkaat kyberhyökkäyksiltä on ainutlaatuisen tehokas. Check Pointin täydellisen kattava tietoturva-arkkitehtuuri suojaa niin yritysverkot kuin mobiililaitteetkin, ja myös sen hallintajärjestelmä on kattava sekä intuitiivinen. Check Point huolehtii yli 100 000 yrityksen ja yhteisön tietoturvatarpeista organisaation koosta riippumatta. At Check Point, we secure the future.